CELEX: C2005/132/58
Language: da
Date: 2005-05-28 00:00:00
Title: Sag T-131/05: Sag anlagt den 21. marts 2005 af Carlos Andrés m.fl. mod Den Europæiske Centralbank

28.5.2005   
            
            
               DA
            
            
               Den Europæiske Unions Tidende
            
            
               C 132/32
            
         Sag anlagt den 21. marts 2005 af Carlos Andrés m.fl. mod Den Europæiske Centralbank
   (Sag T-131/05)
   (2005/C 132/58)
   Processprog: fransk
   Ved De Europæiske Fællesskabers Ret i Første Instans er der den 21. marts 2005 anlagt sag mod Den Europæiske Centralbank af Carlos Andrés, Frankfurt-am-Main, og 8 andre, ved avocats Georges Vandersanden og Laure Levi.
   Sagsøgerne har nedlagt følgende påstande:
   
               —
            
            
               Annullation af sagsøgernes lønsedler for juli 2004.
            
         
               —
            
            
               Den Europæiske Centralbank tilpligtes at betale erstatning til dækning af sagsøgernes tab, idet erstatningen består i tilkendelse af 5 000 EUR pr. sagsøger som følge af en forringelse af købekraften siden den 1. juli 2001, og i lønefterbetalinger svarende til en forhøjelse af sagsøgernes løn på 1,86 % i perioden fra den 1. juli 2001 til den 30. juni 2002, på 0,92 % for perioden fra den 1. juli 2002 til den 30. juni 2003, og på 2,09 % for perioden fra den 1. juli 2003 til den 30. juni 2004, samt i anvendelsen af renter på sagsøgernes lønefterbetalinger, fra disses respektive forfaldsdato indtil effektiv betaling sker. Disse renter bør beregnes på grundlag af den af ECB fastsatte rentesats for primære refinansieringsoperationer i den pågældende periode, forhøjet med 2 procentpoints.
            
         
               —
            
            
               Den Europæiske Centralbank tilpligtes at betale sagens omkostninger.
            
         Søgsmålsgrunde og væsentligste argumenter:
   Genstanden for nærværende sag er den i sagsøgernes lønsedler for juli 2004 indeholdte lønforhøjelse, der er fastsat i strid med forpligtelsen til at høre personalet i Den europæiske Centralbank (ECB), og med beregningsmetoder vedrørende generelle løntilpasninger, som fastlagt i en mellem arbejdsmarkedets parter indgået aftale (»memorandum of understanding«). Sagsøgerne har endvidere anfægtet den omstændighed, at den pågældende forhøjelse, som er foretaget efter Rettens dom af 20. november 2003 i sag T-63/02, Cerafogli og Poloni mod ECB (Sml.Pers. IA, s. 291, og II, s. 1405), ikke har tilbagevirkende kraft for årene 2001, 2002 og 2003.
   Sagsøgerne har til støtte for deres påstande gjort gældende:
   
               —
            
            
               at der er sket tilsidesættelse af såvel artikel 45 og 46 i ansættelsesvilkårene som af »memorandum of understanding«, samt af princippet om god forvaltning
            
         
               —
            
            
               at begrundelsespligten er tilsidesat, samt at det må fastslås, at der i denne sag er anlagt et åbenbart urigtigt skøn. Det præciseres herved, at de tabeller, som banken har udarbejdet med henblik på at begrunde det pågældende forslag til en procentmæssige lønforhøjelse, er resultatet af en urigtig anvendelse af beregningsmetoderne
            
         
               —
            
            
               at princippet om beskyttelse af den berettigede forventning er tilsidesat.